FOR IMMEDIATE RELEASE

# KLEVV เปิดตัวไดรฟ์ SSD ชนิด PCIe M.2 Gen4x4/3x4 ใหม่ล่าสุด รุ่น CRAS C920 และ C720

## *เพิ่มประสิทธิภาพให้กับเครื่องพีซีของคุณ ด้วยความเร็วในการอ่านสูงสุดถึง 7000MB/s*

***ฮ่องกง, 16 มิถุนายน 2564 -*** KLEVV แบรนด์หน่วยความจำใหม่ภายใต้ Essencore ได้เปิดตัวไดรฟ์ SSD ชนิด M.2 NVMe PCIe 2 รุ่นใหม่ ได้แก่รุ่น CRAS C920 ซึ่งเป็นไดรฟ์ SSD ชนิด PCIe Gen4x4 ตัวแรกของ KLEVV และรุ่น CRAS C720 ไดรฟ์ SSD ชนิด PCIe Gen3x4 ซึ่งเป็นรุ่นอัพเกรดของ C710 ที่เปิดตัวไปเมื่อปีที่แล้ว ผลิตภัณฑ์ทั้งคู่ใช้แผงวงจร PCB สีดำด้าน เพื่อสะท้อนปรัชญาการออกแบบที่เรียบง่ายแต่เป็นเอกลักษณ์ของแบรนด์

### CRAS C920 - เต็มประสิทธิภาพสูงสุดด้วย PCIe 4.0

ด้วยการใช้เทคโนโลยี PCle 4.0 ล่าสุด CRAS C920 ของ KLEVV จึงให้ความเร็วสูงสุดถึง 2-3 เท่าของ PCle Gen3 ที่ใช้งานทั่วไปในปัจจุบัน ไดรฟ์ SSD รุ่นนี้มีความเร็วในการอ่านสูงถึง 7000MB/s และความเร็วในการเขียนสูงสุดที่ 6850MB/s มีให้เลือกทั้งความจุ 1TB และ 2TB สามารถใช้งานได้กับแพลตฟอร์มล่าสุดทั้งของ Intel และ AMD ไดรฟ์ CRAS C920 รุ่นนี้จะช่วยดึงเอาประสิทธิภาพของชิปเซ็ตและซีพียูรุ่นใหม่ล่าสุดออกมาได้อย่างเต็มสมรรถนะเลยทีเดียว

### CRAS C720 - ตัวเลือกการอัพเกรดอัจฉริยะ

CRAS C720 ซึ่งใช้ PCIe Gen3x4 เป็นตัวเลือกในการอัพเกรดที่ชาญฉลาด ในราคาสุดคุ้มค่า ทำให้เครื่องพีซีของคุณเหนือระดับไปอีกขั้น ด้วยความเร็วในการอ่านสูงถึง 3400MB/s และเขียน 3100MB/s ไดรฟ์ CRAS C720 ให้ความเสถียรในการใช้งานระยะยาว จากผลการทดสอบอย่างละเอียดมาแล้ว นอกจากนี้ยังมีให้เลือกขนาดความจุตั้งแต่ 256GB ถึง 2TB เพื่อให้เหมาะกับทุกความต้องการใช้งาน

### มีเทคโนโลยีปกป้องข้อมูลขั้นสูง

C920 และ C720 ของ KLEVV อัดแน่นไปด้วยคุณสมบัติขั้นสูง เพื่อเพิ่มประสิทธิภาพการทำงาน, ยืดอายุการใช้งาน, และมีความคุ้มค่า นอกจากนี้ อัลกอริธึมระบบการแคช SLC ที่ชาญฉลาด ทำให้ไดรฟ์มีความทนทานสูงและมีประสิทธิภาพที่ดีที่สุด ด้วยขุมพลังฮาร์ดแวร์ LDPC ECC Engine ยังช่วยเพิ่มความทนทาน อีกทั้งยังมีอัลกอริธึมการควบคุมปริมาณความร้อน, การจัดการข้อผิดพลาด SRAM รวมถึงยังมีระบบปกป้องความสมบูรณ์ของข้อมูลอีกด้วย ไดรฟ์เหล่านี้ยังใช้เทคโนโลยี Advance 3D NAND , เทคโนโลยีตรวจสอบ, วิเคราะห์ และ รายงานประสิทธิภาพ (S.M.A.R.T) รวมถึงยังให้การรับประกันถึง 5 ปี นอกจากนี้ยังมาพร้อมกับซอฟต์แวร์ Acronis® True Image ™ HD 2018 สำหรับการสำรองข้อมูล และ ช่วยย้ายข้อมูลจากไดรฟ์ตัวเก่าได้อย่างง่ายดาย

### การวางจำหน่าย

ผลิตภัณฑ์ของ KLEVV จัดจำหน่ายในประเทศไทยโดยบริษัท [ซินเน็ค (ประเทศไทย) จำกัด (มหาชน)](https://www.synnex.co.th/th/home.aspx) รวมทั้งมีจำหน่ายผ่านช่องทางออนไลน์ ได้แก่ Lazada, Shopee และ Invade IT

อ่านข้อมูลเพิ่มเติมเกี่ยวกับ KLEVV CRAS C920 M.2 NVMe PCIe Gen4x4 SSD ได้ที่ <https://www.klevv.com/ken/products_details/ssd/Klevv_Cras_C920>
อ่านข้อมูลเพิ่มเติมเกี่ยวกับ KLEVV CRAS C720 M.2 NVMe PCIe Gen3x4 SSD ได้ที่ <https://www.klevv.com/ken/products_details/ssd/Klevv_Cras_C720>

ค้นหาข้อมูลเพิ่มเติมเกี่ยวกับผลิตภัณฑ์ Essencore / KLEVV ทั้งหมดได้ที่: [http://www.essencore.com](https://www.essencore.com/en/main.php) และ [http://www.klevv.com](http://www.klevv.com/ken/main.php).

### เกี่ยวกับ Essencore

Essencore Limited ก่อตั้งขึ้นในปี 2557 โดยกลุ่มบุคคลสำคัญจากบริษัทหน่วยความจำ IDM รายใหญ่ ด้วยความมุ่งมั่นที่จะก้าวขึ้นเป็นผู้จำหน่ายโมดูล DRAM และแอปพลิเคชัน NAND Flash อันดับหนึ่งของโลก บริษัทเริ่มต้นธุรกิจโดยมีเป้าหมายเพียงหนึ่งเดียวคือ "เปลี่ยนโลกและเป็นผู้นำในการจัดจำหน่ายเซมิคอนดักเตอร์" กลยุทธ์การทำธุรกิจของ Essencore คือการนำเทคโนโลยีใหม่ล่าสุดมาสร้างความแตกต่างเหนือคู่แข่งให้ลูกค้าได้ประจักษ์ ตลอดจนมอบผลิตภัณฑ์หน่วยความจำเฉพาะทาง และนำเสนอกลุ่มผลิตภัณฑ์ที่หลากหลายเพื่อให้ลูกค้าพร้อมสำหรับการแข่งขัน สำหรับข้อมูลเพิ่มเติม สามารถเข้าชมได้ที่เว็บไซต์ [www.essencore.com](https://www.essencore.com/en/main.php).

### เกี่ยวกับ KLEVV

KLEVV เป็นแบรนด์ระดับพรีเมียมของ Essencore ซึ่งเป็นผู้จำหน่ายโมดูลและแอปพลิเคชัน NAND Flash รายใหญ่ ผลิตภัณฑ์ของ KLEVV ประกอบด้วยโมดูลหน่วยความจำที่เจาะกลุ่มตลาดเกมมิ่ง ไมโครเอสดี ยูเอสบีแฟลชไดร์ และโซลิดสเตตไดรฟ์ KLEVV มุ่งมั่นที่จะส่งมอบผลิตภัณฑ์ระดับเวิลด์คลาสที่มาพร้อมคุณภาพอันดับหนึ่ง โดยผลิตภัณฑ์ทั้งหมดของแบรนด์ได้รับการออกแบบในเกาหลีใต้ ซึ่งเป็นสถานที่ตั้งของบริษัทผู้ผลิตหน่วยความจำ IDM รายใหญ่ที่สุดสองอันดับแรกของโลก นอกจากนี้ ผลิตภัณฑ์หน่วยความจำของ KLEVV ได้รับรางวัล Red Dot Design Award จากประเทศเยอรมันนี ในปี พ.ศ. 2558, 2562 และ 2564 อีกด้วย สำหรับข้อมูลเพิ่มเติม สามารถเข้าชมได้ที่เว็บไซต์ [www.klevv.com](http://www.klevv.com/ken/main.php)